TPCH ร่วมงาน “Opportunity Day”
TPCH ร่วมงาน “Opportunity Day” ประจำไตรมาส 3/62 ณ ตลาดหลักทรัพย์แห่งประเทศไทย เมื่อเร็วๆนี้
26 ธ.ค. 2562

กนกทิพย์ จันทร์พลังศรี ประธานกรรมการบริหาร พร้อมด้วย เชิดศักดิ์ วัฒนวิจิตรกุล กรรมการผู้จัดการใหญ่ ร่วมด้วย พล คงเสือ รองกรรมการผู้จัดการฝ่ายก่อสร้างและดำเนินงาน และ จันทกานต์ จันทร์พลังศรี นักลงทุนสัมพันธ์ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ร่วมนำเสนอข้อมูลในงานบริษัทจดทะเบียนพบผู้ลงทุน “Opportunity Day” ประจำไตรมาส 3/62
โดยระบุว่า บริษัทฯมั่นใจรายได้ และกำไรปี 2562 เป็นไปตามเป้าหมายที่วางไว้ เนื่องจากโรงไฟฟ้าชีวมวล จำนวน 6 โรงไฟฟ้า รับรู้รายได้เต็มปี ขณะที่แผนธุรกิจปี 2563 เตรียม COD โรงไฟฟ้าชีวมวล TPCH 1,TPCH 2,TPCH 5,PTG, และ SP กำลังการผลิตรวม 59 เมกะวัตต์ และพร้อมเข้าร่วมโครงการโรงไฟฟ้าชุมชนเพื่อเศรษฐกิจฐานรากของภาครัฐ หนุนรายได้เติบโตโดดเด่น งานดังกล่าวจัดขึ้นที่ตลาดหลักทรัพย์แห่งประเทศไทย เมื่อเร็วๆนี้